Pta-advokaat in hof vir aanranding | Maroela Media
Kapt. Daniel Mavimbela, woordvoerder van die Sunnyside-polisie, het gesê die 26-jarige advokaat is Vrydag in hegtenis geneem in verband met die beweerde aanranding vroeër die maand by die vrou se woonstelgebou in Sunnyside. Die voorval het tydens 'n partytjie plaasgevind wat albei bygewoon het.
"Die vrou het na bewering die aand van die voorval vir die verdagte vir 'n sigaretaansteker gevra, waarna 'n rusie ontstaan het. Hy het haar glo met 'n bierbottel aangerand en verder geskop toe sy op die vloer geval het," het Mavimbela gesê.
Die vrou is die aand van die voorval na die Sunnyside-polisie, waarna sy met sigbare beserings aan haar gesig met 'n ambulans na 'n hospitaal geneem is. Haar verklaring is afgeneem toe sy sterk genoeg was om dit te doen. Sy het nie geweet waar die man woon nie. Die polisie het nie die man se woonadres gehad nie en sy beroep en werkplek is deur nadere ondersoek vasgestel.
Die advokaat is Vrydagmiddag met sy aankoms by die hooggeregshof in hegtenis geneem en formeel aangekla.
Hy sal teregstaan op aanklag van aanranding met die doel om ernstig te beseer.
Bad en aantrek . . . maar nêrens heen vat nie! Ek sou wragtig 'n bietjie meer beskaafdheid verwag het van 'n 'geleerde' man . . . Maar deesdae koop mens sommer jou papiere!
26 jarige advokaat??…Is dit nie bietjie jonk vir advokaat nie??
Ek het dieselfde gedink… 26??? Nope
Hier is weer 'n bewys dat almal gelyk is voor die wet, party net meer gelyk as ander.
Grace Mugabe kom voeter 'n vrou op met 'n koord en sy word verskoon uit ons land uit. Hierdie ou slaan 'n vrou met 'n bierbottel en hy word gearesteer!
Williew, op 26 kan jy al 'n advokaat wees. 4 – 5 jaar se studies en 1 jaar "articles" en as jou van reg is stap jy by enige regsfrima in as advokaat.
Sal die advokaat of slagoffer se name ooit gepubliseer word ??net nuuskierig want die nuus is baie vaag.